
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 114 
15 Ιουνίου 1995 


ΝΟΜΟΣ ΥΠ’ ΑΡΙΘ. 2308 

Κτηματογράψηση για τη δημιουργία Εθνικού Κτηματολογίου. 
Διαδικασία έως πς· πρώτες εγγραφές στα κτηματολογικά 
βιβλία και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Κήρυξη περιοχής υπό κτηματογράψηση 

1. Με απόφαση του Υπουργού Περιβάλλοντος, Χω¬ 
ροταξίας και Δημόσιων Έργων, ύστερα από εισήγηση 
του Οργανισμού Κτηματολογίου και Χαρτογραφήσεων 
Ελλάδος (Ο.Κ.Χ.Ε.), που δημοσιεύεται στην Εφημερίδα 
της Κυβερνήσεως, κηρύσσεται υπό κτηματογράψηση η 
οριοθετούμενη με την απόφαοη αυτή περιοχή. 

2. Η απόφαση για την κήρυξη περιοχής υπό κτημα- 
τογράφηση τοιχοκολλάται στα οικεία δημοτικά ή κοι¬ 
νοτικά καταστήματα, δημοσιεύεται δύο φορές διαδοχικά 
σε δύο εφημερίδες της έδρας του νομού, εφόσον 
υπάρχουν, και σε δύο ημερήσιες εφημερίδες των Αθηνών 
και κοινοποιείται στο Υπουργείο Εξωτερικών, καθώς 
επίσης στον κατά τόπο αρμόδιο συμβολαιογραφικό σύλ¬ 
λογο και το Συμβολαιογραφικό Σύλλογο Εφετείων Α¬ 
θηνών, Πειραιώς, Αιγαίου και Δωδεκάνησου. 

Άρθρο 2 

Δηλώσεις εγγραπτέων δικαιωμάτων 

1. Με απόφαση του Ο.Κ.Χ.Ε. καλούνται όσοι έχουν 
εμπράγματο ή άλλο εγγραπτέο στα κτηματολογικά βιβλίο 
δικαίωμα σε ακίνητα της υπό κτηματογράψηση περιοχής 
να υποβάλουν δήλωση με περιγραφή του δικαιώματος 
και αναφορά στην αιτία κτήσης του. Η δήλωση γίνεται 
σε ειδικό έντυπο, το περιεχόμενο του οποίου, με μνεία 
των εγγράφων που συνυποβάλλονται, καθορίζεται με 
απόφαση του Ο.Κ.Χ.Ε.. 

2. Το Ελληνικό Δημόσιο, οι οργανισμοί του ευρύτερου 
δημόσιου τομέα και οι οργανισμοί τοπικής αυτοδιοίκησης 
δεν έχουν υποχρέωση υποβολής της κατά την προη¬ 
γούμενη παράγραφο δήλωσης. 

3. Έως ότου εκδοθεί νόμος για τα κτηματολογικά 
βιβλία, τα δικαιώματα σε ακίνητα, για τα οποία πρέπει 
να υποβληθεί δήλωση, ορίζονται με απόφαση του Υ¬ 


πουργού Περιβάλλοντος, Χωροταξίας και Δημόσιων Έρ¬ 
γων, η οποία δημοσιεύεται στην Εφημερίδα της Κυβερ¬ 
νήσεως. 

4. Η δήλωση υποβάλλεται στο αρμόδιο Γραφείο Κτη¬ 
ματολογίου ή στο οικείο κοινοτικό ή δημοτικό κατάστημα 
ή όπου αλλού ορίζεται στην απόφαση που κηρύσσει 
την περιοχή υπό κτηματογράψηση. 

5. Οι δηλώσεις υποβάλλονται μέθα οε προθεσμία 
τριών (3) μηνών από την τελευταία δημοσίευση της 
απόφασης του άρθρου 1 στον τύπο. Η αντίστοιχη προ¬ 
θεσμία για τους κατοίκους της αλλοδαπής είναι έξι (6) 
μηνών. 

6. Για κάθε μεταβολή των κατά την παράγραφο 3 
δικαιωμάτων, που επερχεται από την επομένη της 
υποβολής της αρχικής δήλωσης έως την έναρξη της 
κατά το άρθρο 5 παράγραφο 1 προθεσμίας, υποχρεού- 
νται οι δικαιούχοι να υποβάλουν συμπληρωματική δή¬ 
λωση. Για τη δήλωση αυτή ισχύουν αναλόγως οι πα¬ 
ράγραφοι 1 και 4. 

7. Σε περίπτωση υποβολής ψευδούς δήλωσης έχουν 
ανάλογη εφαρμογή οι διατάξεις της παραγράφου 6 του 
άρθρου 22 του ν. 1599/1986. 

8. Σε περίπτωση παράλειψης υποβολής δήλωσης 
απαγορεύεται κάθε εμπράγματη δικαιοπραξία για το 
ακίνητο το οποίο αφορά, καθώς επίσης η χορήγηση 
άδειας οικοδομής, αποκλείεται η είσπραξη της τυχόν, 
από αναγκαστική απαλλοτρίωση του ακινήτου ή από 
άλλη συναφή αιτία, οφειλόμενης αποζημίωσης, η οποία 
και κατατίθεται στο Ταμείο Παρακαταθηκών και Δανείων 
υπέρ του δικαιούχου, και επιβάλλεται, ύστερα από σχε¬ 
τική βεβαίωση του Ο.Κ.Χ.Ε., πρόστιμο το οποίο ει- 
σπράττεται κατά τις διατάξεις του Κώδικα Είσπραξης 
Δημοσίων Εσόδων. Τα παραπάνω πρόσημα δεν δύνανται 
να είναι μικρότερα των είκοσι χιλιάδων (20 000) δραχμών, 
και μεγαλύτερα των πεντακοσίων χιλιάδων (500.000) 
δραχμών ανάλογα με το είδος ή την αξία των ακινήτων, 
όπως καθορίζονται με απόφαση του Υπουργού Περι¬ 
βάλλοντος, Χωροταξίας και Δημόσιων Έργων, που δη¬ 
μοσιεύεται στην Εφημερίδα της Κυβερνήσεως. Οποια¬ 
δήποτε απαγόρευση και ακυρότητα από την εφαρμογή 
αυτής της παραγράφου αίρεται με την εκ των υστέρων 
υποβολή δηλώσεως, η οποία αποδεικνΰεται με σχετικό 
πιστοποιητικό που εκδίδει το αρμόδιο Γ ραφείο Κτημα¬ 
τολογίου. Η εκπρόθεσμη αυτή δήλωση, η οποία υπο- 

βα-ιλεται στο αρμόδιο Γραφείο Κτηματολογίου, κατά 
τον προβλεπόμενο από το δεύτερο εδάφιο της παρα¬ 
γράφου 1 τρόπο, δεν είναι δυνατή μετά την περαίωση 
του έργου της, κατά το άρθρο 10 του παρόντος, 
Δευτεροβάθμιας Επιτροπής. Μεταγενέστερη μεταβολή 
των στοιχείων του Κτηματολογίου επιτρέπεται μόνον 
εφόσον στηρίζεται σε τελεσίδικη δικαστική απόφαση 
των πολιτικών δικαστηρίων, με την οποία αναγνωρίζεται 
το σχετικό εγγραπτέο στα κτηματολογικά βιβλία δικαίω¬ 
μα. 

Άρθρο 3 

Κτηματογράφηση 

Σύνταξη προσωρινών κτηματολογικών 
διαγραμμάτων και πινάκων 

1. Για τη σύνταξη των προσωρινών κτηματολογικών 
διαγραμμάτων και πινάκων τίθενται ενδεικτικώς ως βάση 
τα τοπογραφικά υπόβαθρα που διαθέτει ο Ο.Κ.Χ.Ε., οι 
κατά το άρθρο 2 δηλώσεις, οι συνυποβαλλόμενοι με 
αυτές τίτλοι, τα στοιχεία και οι πληροφορίες που συλ¬ 
λέγει ο Ο.Κ.Χ.Ε. από άλλες υπηρεσίες και από τους 
οριοδείκτες ή με επιτόπια έρευνα ή με οποιονδήποτε 
άλλον τρόπο. 

2. Κάθε δημόσια, δημοτική ή κοινοτική υπηρεσία ο¬ 
φείλει να παρέχει τις αναγκαίες πληροφορίες και κάθε ’ 
δυνατή συνδρομή για την εκτέλεση των εργασιών της 

κ τηματογράφησης. 

3. Το περιεχόμενο των κτηματολογικών διαγραμμάτων 
και πινάκων, οι τεχνικές προδιαγραφές και το τιμολόγιο 
εκτέλεσης των εργασιών κτηματογράφησης καθορίζο¬ 
νται με αποφάσεις του Υπουργού Περιβάλλοντος, Χω¬ 
ροταξίας και Δημόσιων Έργων, ύστερα από εισήγηση 
του Ο.Κ.Χ.Ε,, οι οποίες δημοσιεύονται στην Εφημερίδα 
της Κυβερνήσεως. 

4. Ζητήματα τεχνικού και λεπτομερειακού χαρακτήρα 
σε σχέση με την κτηματογράφηση ρυθμίζονται με α¬ 
πόφαση του Ο.Κ.Χ.Ε.. 

Άρθρο 4 

Πρώτη ανάρτηση των στοιχείων 
της κτηματογράφησης 

Τα προσωρινά κτηματολογικά διαγράμματα και οι προ¬ 
σωρινοί κτηματολογικοί πίνακες αναρτώνται στο Γ ραφείο 
Κτηματολογίου και στο οικείο δημοτικό ή κοινοτικό 
κατάστημα. Ανακοίνωση του Ο.Κ.Χ.Ε. για τη γενόμενη 
ανάρτηση, με μνεία του δικαιώματος υποβολής ένστασης 
κατά της εγγραφής στα πιο πάνω προσωρινά κτημα- 
τολογικά διαγράμματα και τους προσωρινούς κτηματο- 
λογικούς πίνακες ενώπιον της κατά το άρθρο 7 Πρω¬ 
τοβάθμιας Επιτροπής, δημοσιεύεται σε δύο εφημερίδες 
της έδρας του νομού, εφόσον υπάρχουν, και σε δύο 
ημερήσιες εφημερίδες των Αθηνών και κοινοποιείται 
στο Υπουργείο Εξωτερικών, καθώς επίσης στον κατά 
τόπο αρμόδιο συμβολαιογραφικό σύλλογο και το Συμ¬ 
βολαιογραφικό Σύλλογο Εφετείων Αθηνών, Πειραιώς. 
Αιγαίου και Δωδεκανήσου. Τα διαγράμματα και οι πίνακες 
παραμένουν αναρτημένα επί δύο (2) μήνες από την 
τελευταία δημοσίευση της κατά τα παραπάνω ανακοί¬ 
νωσης του Ο.Κ.Χ.Ε.. 


Άρθρο 5 

Διατυπώσεις για τη σύνταξη συμβολαίων, 
για τη διεξαγωγή δικών και για τις εγγραφές 
στα βιβλία μεταγραφών και υποθηκών 
μετά την πρώτη ανάρτηση των στοιχείων 
κτηματογράφησης 

1 Ενα (1) μήνα μετά την κατά το προηγούμενο άρθρο 
τελευταία δημοσίευση έως τις κατά το άρθρο 12 πρώτες 
εγγραφές, απαγορεύεται, με ποινή ακυρότητας, η σύ¬ 
νταξη συμβολαίων για τη σύσταση, μετάθεση, αλλοίωση 
ή κατάργηση εμπράγματων δικαιωμάτων ή άλλων εγ- 
γραπτέων στα κτηματολογικά βιβλία δικαιωμάτων σε 
ακίνητα της περιοχής, την οποία αφορούν τα αναρτώ- 
μενα στοιχεία, αν δεν μνημονεύεται στο συμβόλαιο και 
δεν επισυνάπτεται σε αυτό σχετικό κτηματογραφιχό 
απόσπασμα, εκδιδόμενο από το αρμόδιο Γ ραφείο Κτη¬ 
ματολογίου. Το περιεχόμενό του κτηματογραφικού α¬ 
ποσπάσματος ορίζεται με απόφαση του Ο.Κ.Χ.Ε.. 

2 Κατά τη διάρκεια ισχύος της κατά την προηγούμενη 
παράγραφο απαγόρευσης δεν επιτρέπεται, χωρίς προ¬ 
σκόμιση του προβλεπόμενου στην παράγραφο 1 κτη- 
ματονραφικου αποσπάσματος, η συζήτηση ενώπιον δι¬ 
καστηρίου υπόθεσης που έχει ως αντικείμενο εμπράγ¬ 
ματο ή άλλο εγγραπτέο στα κτηματολογικά βιβλία δι¬ 
καίωμα σε ακίνητα της περιοχής, την οποία αφορούν 
τα αναρτώμενα οτοιχεία. 

3. Κατά τη διάρκεια ισχύος της κατά τη,· παράγραφο 
ί απαγόρευσης δεν επιτρέπεται η καταχώριση στα 
βιβλία μεταγραφών και υποθηκών οποιοσδήποτε πράξης 
που υπόκειται κατά νόμο σε μεταγραφή ή εγγραφή στα 
πιο πάνο> βιβλία, αν δεν μνημονεύεται σε αυτήν ότι 
επισυνάπτεται το προβλεπόμενο στην παράγραφο 1 
κτηματογραφικό απόσπασμα. Μετά την καταχώριση της 
πράξης οι φύλακες μεταγραφών και υποθηκών απο¬ 
στέλλουν αμέσως στο Γ ραφείο Κτηματολογίου αντί¬ 
γραφο της περίληψης της πράξης, στην οποία πρέπει 
να αναφέρετοι ότι επισυνάπτεται σε αυτήν το προα- 
ναφερόιιενο απόσπασμα Το Γραφείο Κτηματολογίου 
ενημερώνει αμέσως τα κτηματολογικά διαγράμματα και 
τους κτηματολογικούς πίνακες. 

Άρθρο 6 

Υποβολή ενστάσεων 

1. Οποιος έχει έννομο συμφέρον μπορεί, μέσα σε 
προθεσμία εξήντα (60) ημερών από την τελευταία δη¬ 
μοσίευση της κατά το άρθρο 4 του παρόντος ανακοί¬ 
νωσης του Ο.Κ.Χ.Ε. για την ανάρτηση των στοιχείων 
της κτηματογράφησης, να υποβάλει ένσταση. Η ένσταση 
υποβάλλεται οτο αρμόδιο Γ ραφείο Κτηματολογίου ή 
στον οικείο δήμο ή κοινότητα. Για τους κατοίκους της 
αλλοδαπής, το Δημόσιο και τα Ν.Π.Δ.Δ. η κστά την 
παρούσα παράγραφο προθεσμία υποβολής ένστασης 
είναι τεσσάρων (4) μηνών. 

2. Με απόφαση του Ο.Κ.Χ.Ε. επιτρέπεται η κατά δύο 
(2) μήνες παράταση είτε μόνου του χρόνου του τελευ¬ 
ταίου εδαφίου του άρθρου 4 είτε μόνης της προθεσμίας 
της παραγράφου 1 του παρόντος άρθρου είτε και των 
δύο. 

3. Ζητήματα τεχνικού και λεπτομερειακού χαρακτήρα 
σχετικά με την υποβολή και την εξέταση των ενστάσεων 
ρυθμίζονται με απόφαση του Ο.Κ.Χ.Ε., η οποία δημο¬ 
σιεύεται στην Εφημερίδα της Κυβερνήαεως. 

Άρθρο 7 

Εξέταση ενστάσεων 

Σύνθεση και λειτουργία Πρωτοβάθμιας Επιτροπής 

1. Οι ενστάσεις εξετάζονται σε πρώτο βαθμό από 
τριμελή Επιτροπή, που συγκροτείται με απόφαση του 
Ο.Κ.Χ.Ε. και αποτελείται από: α) έναν από τους ακο¬ 
λούθως κατονομαζόμενους νομικούς, ως πρόεδρο, με 
τη σειρά που αυτοί αναγράφονται στο κείμενο της 
παρούσας διάταξης, ήτοι έναν ειρηνοδίκη, οριζόμενο 
κατά την κείμενη για τους δικαστικούς λειτουργούς 
νομοθεσία ή ένα δικηγόρο, υποδεικνυόμενο από τον 
οικείο δικηγορικό ούλλογο ή ένα συμβολαιογράφο, υπο¬ 
δεικνυόμενο από τον οικείο συμβολαιογραφικό σύλλογο 
ή τον κατά τόπο αρμόδιο φύλακα μεταγραφών και 
υποθηκών, β) έναν αγρονόμο - τοπογράφο μηχανικό, 
υποδεικνυόμενο από τον προϊστάμενο του αρμόδιου 
Γραφείου Κτηματολογίου και γ) έναν εκπρόσωπο της 
τοπικής αυτοδιοίκησης, υποδεικνυόμενο από την Ένωση 
Δήμων και Κοινοτήτων του νομού της υπό κτημοτο- 
γράψηση περιοχής. 

2. Για καθένα από τα κατό την παράγραφο 1 τακτικά 
μέλη της Επιτροπής ορίζεται, κατά τον προβλεπόμενο 
στην παράγραφο 1 τρόπο, νόμιμος αναπληρωτής του. 

3. Ο κατά τις παραγράφους 1 και 2 ορισμός των 
τακτικών και αναπληρωματικών μελών της Επιτροπής 
πρέπει να πραγματοποιείται μέσα σε δεκαπέντε (15) 
ημέρες από την υποβολή σχετικού αιτήματος από μέρους 
του Ο.Κ.Χ.Ε.. Αν παρέλθει η προθεσμία αυτή, ο Ο.Κ.Χ.Ε. 
έχει δικαίωμα να ορίσει αυτός το μη υποδεικνυόμενο 
εμπροθέσμως μέλος, το οποίο, για μεν τη θέση του 
προέδρου πρέπει να είναι είτε φύλακας μεταγραφών 
και υποθηκών είτε δικηγόρος είτε συμβολαιογράφος, 
για δε τη θέση των υπόλοιπων δύο μελών πρεπει να 
είνοι είτε αγρονόμος-τοπογράφος μηχανικός και ένας 
ακόμη από τους αμέσως προηγουμένως αναφερόμενους 
νομικούς είτε δύο αγρονόμοι-τοπογράφοι μηχανικοί. 

4. Με την επιφύλαξη των οριζόμενων στην παράγραφο 

5. η κατά τόπο αρμοδιότητα της Επιτροπής και ο τρόπος 
λειτουργίας της, η αμοιβή ίων μελών της, η οποία 
μπορεί να ορίζεται κατά παρέκκλιση από τις κείμενες 
διατάξεις, η γραμματειακή υποστήριξη και κάθε άλλη 
σχετική λεπτομέρεια ρυθμίζονται με απόφαση του 
Ο.Κ.Χ.Ε.. 

5. Η Επιτροπή αποφαίνεται για τις ενστάσεις, εφαρ¬ 
μόζοντας τις εκάστοτε κείμενες διατάξεις και πιθανο¬ 
λογώντας τα πθέμενα ενώπιόν της πραγματικά περι¬ 
στατικά με βάση: α) όλα τα νόμιμα αποδεικτικά μέσα, 
τα οποία προσάγουν προαποδεικπκώς και επικαλούνται 
τα μέρη, β) τις πληροφορίες που έχει υποχρέωση να 
παρέχει σε αυτήν ο Ο.Κ.Χ.Ε.. Ο χρόνος μέσα στον 
οποίο οφείλει να αποφανθείη Επιτροπή για τις ενστάσεις 
είναι δύο (2) μήνες από την παράδοση σε αυτήν από 
τον Ο.Κ.Χ.Ε. του φακέλου των ενστάσεων. Η προθεσμία 
αυτή δύναται να παρατείνεται κατά ένα ακόμη δίμηνο 
με απόφαση του Ο.Κ.Χ.Ε., ύστερα από αιτιολογημένο 
σχετικό αίτημα της Επιτροπής. 


Άρθρο 8 

Αναμόρφωση προσωρινών κτηματολογικών 
διαγραμμάτων και πινάκων μετά την εξέταση 
των ενστάσεων 

Μετά την ολοκλήρωση της διαδικασίας των άρθρων 

6 και 7 του παρόντος, το Γ ραφείο του Κτηματολογίου, 
αφού ζητήσει από τον αρμόδιο φύλακα μεταγραφών και 
υποθηκών, όποτε το κρίνει αναγκαίο, τη χορήγηση 
πιστοποιητικών ή άλλων στοιχείων, προβαίνει ακολού¬ 
θως, λαμβάνοντας υπόψη του τα πιο πάνω πιστοποιητικό, 
συμπληρωματικό προς τις αποφάσεις της κατά το άρθρο 

7 του παρόντος Πρωτοβάθμιας Επιτροπής, στις ανα¬ 
γκαίες αναμορφώσεις των προσωρινών διαγραμμάτων 
και πινάκων. 

Άρθρο 9 

Δεύτερη ανάρτηση των στοιχείων 
της κτηματογράφησης 

Μετά την ολοκλήρωση της διαδικασίας του άρθρου 
8, τα στοιχεία της κτηματογράφησης αναρτώνται για 
δεύτερη φορά. Για τη δεύτερη αυτή ανάρτηση και για 
τη σχετική με αυτήν ανακοίνωση του Ο.Κ.Χ.Ε., με μνεία 
του δικαιώματος υποβολής προσφυγής, κατά της από¬ 
φασης της Πρωτοβάθμιας Επιτροπής ενώπιον της κατά 
το άρθρο 10 του παρόντος Δευτεροβάθμιας Επιτροπής, 
ισχύουν αναλόγως τα οριζόμενα στο άρθρο 4 του 
παρόντος. 

Άρθρο 10 

Προσφυγή στη Δευτεροβάθμια Επιτροπή 

1. Κατά των αποφάσεων της Πρωτοβάθμιας Επιτροπής 
επιτρέπεται προσφυγή ενώπιον της Δευτεροβάθμιας 
Επιτροπής από όποιον έχει έννομο συμφέρον. Η προ¬ 
θεσμία για την άσκηση αυτής της προσφυγής είναι 
εξήντα (60) ημέρες από την τελευταία δημοσίευση της 
ανακοίνωσης για την κατά το άρθρο 9 του παρόντος 
δεύτερη ανάρτηση των στοιχείων της κτηματογράφησης 

2. Η Δευτεροβάθμια Επιτροπή συγκροτείται με από 
φάση του Ο.Κ.Χ.Ε. και αποτελείται.από: α) έναν πρω¬ 
τόδικη ή ειρηνοδίκη, με τριετή τουλάχιστον υπηρεσία, 
οριζόμενο κατά την κείμενη για τους δικαστικούς λει 
τουργούς νομοθεσία, β) έναν αγρονόμο-τοπογράφο 
μηχανικό, υποδεικνυόμενο από τον προϊστάμενο του 
αρμόδιου Γ ραφείου Κτηματολογίου και γ) έναν από τους 
ακολούθως κατονομαζόμενους νομικούς-, με τη αειρά 
που αυτοί αναγράφονται στο κείμενο της παρούσας 
διάταξης, ήτοι τον κατά τόπο αρμόδιο φύλακα μετα¬ 
γραφών και υποθηκών ή ένα δικηγόρο, υποδεικνυόμενο 
από τον οικείο δικηγορικό σύλλογο ή ένα συμβολαιο¬ 
γράφο, υποδεικνυόμενο από τον οικείο συμβολαιογρα¬ 
φικό σύλλογο. 

3. Γ ια καθένα από τα κατά την ποραγραιρο 1 τακτικά 
μέλη της Επιτροπής ορίζεται νόμιμος αναπληρωτής 
του. Ο ορισμός αυτός γίνεται κατά τον προβλεπόμενο 
και για τα τακτικά μέλη στην παραγραφο 2 τρόπο. 

4. Ο κατά τις παραγράφους 1 και 2 ορισμός των 
τακτικών και αναπληρωματικών μελών της Επιτροπής 
πρέπει να πραγματοποιείται μέσα σε δεκαπέντε (15) 
ημέρες από την υποβολή σχετικού αιτήματος από μέρους 
του Ο.Κ.Χ.Ε.. Αν παρέλθει η προθεσμία αυτή, ο Ο,Κ.Χ.Ε. 
έχει δικαίωμα να ορίσει αυτός το μη υποδεικνυόμενο 

εμπροθέσμως μέλος, το οποίο, για μεν τη θέση του 
προέδρου πρέπει να είναι είτε φύλακας μεταγραφών 
και υποθηκών είτε δικηγόρος είτε συμβολαιογράφος, 
για δε τη θέση των υπόλοιπων δυο μελών πρέπει να 
είναι ένας αγρονόμος-τοπογράφος μηχανικός και ένας 
από τους αμέσως προηγουμένως αναφερόμενους νο¬ 
μικούς. 

5. Πλην της κατά τα παραπάνω αρμοδιότητας της 
Δευτεροβάθμιας Επιτροπής, η Επιτροπή αυτή εξετάζει 
επίσής, σε πρώτο και τελευταίο βαθμό, ενστάσεις υπο¬ 
βαλλόμενες σε αυτήν, από όποιον έχει έννομο συμ¬ 
φέρον. 

Οι ενστάσεις αυτές υποβάλλονται μέσα στην ίδια 
προθεσμία που ορίζεται και για τις προσφυγές με την 
παράγραφο 1. 

6. Για τον τρόπο λειτουργίας της Δευτεροβάθμιας 
Επιτροπής και έκδοσης των αποφάσεών της, τόσο ως 
προς τις κατά την παράγραφο 1 προσφυγές όσο και 
ως προς τις κατά την προηγούμενη παράγραφο εν¬ 
στάσεις. εφαρμόζονται αναλόγως οι αντίστοιχες ρυθ¬ 
μίσεις των παραγράφων 4 και 5 του άρθρου 7, που 
ιοχύουν για την Πρωτοβάθμια Επιτροπή. 

Άρθρο 11 

Περαίωση της κτηματογράφησης 

Μετά την ολοκλήρωση, κατά το προηγούμενο άρθρο, 
της διαδικασίας εκδίκασης των προσφυγών, το αρμόδιο 
Γραφείο Κτηματολογίου αναμορφώνει τα κτηματολογικα 
διαγράμματα και τους κτηματολογικοϋς πίνακες με βάση 
τις αποφάσεις της Δευτεροβάθμιας Επιτροπής. Αμέσως 
μετά το πέρας και της αναμόρφωσης αυτής εκδίδεται 
από τον Ο.Κ.Χ Ε. διαπιστωτική πράξη περαίωσης της 
όλης διαδικασίας κτηματογράφησης. 

Άρθρο 12 

Πρώτες εγγραφές στα κτηματολογικα βιβλία 

1. Μετά την έκδοση της κατά το προηγούμενο άρθρο 
όιαπιστωτικής πράξης, το Γ ραφείο Κτηματολογίου προ¬ 
βαίνει στ-.ς πρώτες εγγραφές στα κτημοτολογικά βιβλία 
για όλα τα ακίνητα της περιοχής που κτηματογραφήθηκε. 
Η ημερομηνία ολοκλήρωσης των πρώτων εγγραφών 
στα κτηματολογικά βιβλίο σημειώνεται στα βιβλία αυτά, 
απόσπασμα δε της σημείωσης αυτής τοιχοκολλάται σε 
εμφανείς θέσεις του Γραφείου Κτηματολογίου και η 
τοιχοκόλληση αυτή αποτελεί αφετηρία για τον υπολο¬ 
γισμό της προθεσμίας, που θα ορισθεί νομοθετικά, γιο 
την οριστικοποίηση των πρώτων εγγραφών και τη δη¬ 
μιουργία με την οριστικοποίηση αυτή τεκμηρίου των 
εγγεγραμμένων δικαιωμάτων. 

2 Στους αναγραφόμενους, κατά την προηγούμενη 
παράγραφο, στα κτηματολογικά βιβλία ως δικαιούχους 
των εγγροπτέων σε αυτά δικαιωμάτων χορηγούνται 
βεβαιώσεις από το Γ ραφείο Κτηματολογίου. Οι βεβαιώ¬ 
σεις αυτές, οι οποίες δεν αποτελούν τίτλους των 
εγγεγραμμένων δικαιωμάτων και δεν δημιουργούν τεκ¬ 
μήριο γι' αυτά, πιστοποιούν, ως προς το ακίνητο στο 
οποίο ανσφέρονται, την πρώτη εγγραφή στα κτηματο- 
λογικά βιβλία, την ημερομηνία της πρώτης αυτής εγ¬ 
γραφής και τα λοιπά ουσιώδη της στοιχεία. Για τη 
χορήγηση βεβαίωσης, σε κάθε δικαιούχο, καταβάλλεται 
στον Ο.Κ.Χ.Ε. ανταποδοτικό τέλος, του οποίου το ύψος 
δεν μπορεί να είναι μικρότερο των δέκα χιλιάδων 
{10.000) δραχμών και μεγαλύτερο των τριακοσίων χι¬ 


λιάδων (300.000) δραχμών και ορίζεται με απόφαση του 
Υπουργού Περιβάλλοντος, Χωροταξίας και Δημόσιων 
Έργων, η οποία δημοσιεύεται στην Εφημερίδα της Κυ- 
βερνήσεως. Σε περίπτωση μη οικειοθελσύς καταβολής 
από μέρους του υποχρέου του ανταποδοτικού τέλους, 
αυτό εισπράττεται σύμφωνα με τις διατάξεις του Κώδικα 
Είσπραξης Δημοσίων Εσόδων, ύστερα από σχετική βε¬ 
βαίωση του Ο.Κ.Χ.Ε.. Τα έσοδα από την είσπραξη του 
ανταποδοτικού αυτού τέλους εγγράφονται στον προϋ¬ 
πολογισμό του Ο.Κ.Χ.Ε. και διατίθενται για την εκπλή¬ 
ρωση των σκοπών του. 

3. Ζητήματα τεχνικού ή λεπτομερειακού χαρακτήρα 
σχετικά με τις κατά το παρόν άρθρο πρώτες εγγραφές, 
το περιεχόμενο των κατά την προηγούμενη παράγραφο 
βεβαιώσεων και κάθε άλλη σχετική λεπτομέρεια ρυθμί¬ 
ζονται με απόφαση του Ο.Κ.Χ.Ε., δημοσιευόμενη στην 
Εφημερίδα της Κυβερνήσεως. 

Άρθρο 13 

Νομοθετικές εξουσιοδοτήσεις 

1. Με κοινές αποφάσεις των Υπουργών Προεδρίας 
της Κυβέρνησης. Οικονομικών, Δικαιοσύνης και Περι¬ 
βάλλοντος, Χωροταξίας και Δημόσιων Έργων συνιστώ- 
νται τα προβλεπόμενα απο το νόμο αυτόν Γραφεία 
Κτηματολογίου, καθορίζονται οι αρμοδιότητες τους κοι 
ρυθμίζεται η οργάνωση και λειτουργία τους. 

2. Με αποφάσεις του Ο Κ.Χ.Ε., που δημοοιεύοντα- 
στην Εφημερίδα της Κυβερνήσεως, ρυθμίζεται, πλην 
των ζητημάτων που καλύπτονται με τις προβλεπόμεν,-χ 
σε προηγούμενες διατάξεις του παρόντος νόμου ε'δικέι: 
νομοθετικές εξουσιοδοτήσεις, κάθε άλλο ζήτημα κφαμ - 
μογής αυτού του νόμου, τεχνικού ή λεπτομερειακοί, 
χαρακτήρα. 

Άρθρο 14 
Λοιπές διατάξεις 

1. Για τη μελέτη, σύνταξη και λειτουργία του Εθνικτν 
Κτηματολογίου δύναται να συσταθεί ανώνυμη εταιρεία, 
για την οποία εφαρμόζονται αναλόγως οι διατάξεις ιω\ 
παραγράφων 6 έως 17 του άρθρου 5 του ν. 2229· 199^ 
(ΦΕΚ 138 Α), όπως συμπληρώθηκαν με την παράγραφο 
2 του άρθρου δεύτερου του ν2261/1994 (ΦΕΚ 205 Α) 
όπως κάθε φορά ισχύουν. Στην ίδια εταιρεία ο Υπουργός 
Περιβάλλοντος, Χωροταξίας και Δημόσιων Έργων όυ- 
ναται με αποφάσεις του, μετά από πρόταση του Ο.Κ.Χ.Ε,. 
να μεταφέρει αρμοδιότητες του Οργανισμού αυτού 
σχετικές με το Εθνικό Κτηματολόγιο. Οι αποφάσεις 
αυτές δημοσιεύονται στην Εφημερίδα της Κυβερνήσεως 

2. Στο Διοικητικό Συμβούλιο της εταιρείας της πα¬ 
ραγράφου 1, που θα συσταθεί για τη μελέτη, σύνταξη 
και λειτουργία του Εθνικού Κτηματολογίου, μπορούν να 
μετέχουν υπάλληλοι του Υπουργείου Περιβάλλοντος 
Χωροταξίας και Δημόσιων Έργων, του Ο.Κ Χ.Ε., καθώς 
και μέλη του Διοικητικού του Συμβουλίου οποιοσδήποτε 
ειδικότητας και ιδιότητας. 

3. Στο άρθρο 2 του ν. 1647/1986 (ΦΕΚ 141 Α') 'περί 
Οργανισμού Κτηματολογίου και Χαρτογραφήσεων Ελ¬ 
λάδος (Ο.Κ.Χ.Ε.) και άλλων αχετικών διατάξεων", προ¬ 
στίθεται παράγραφος 10 με το ακόλουθο περιεχόμενο: 

"10. Το Διοικητικό Συμβούλιο του Ο.Κ.Χ.Ε., με απόφασή 
του, μπορεί να συνιστά και να συγκροτεί επιτροπές ή 
ομάδες εργασίας από δικαστικούς λειτουργούς οποιοσ¬ 
δήποτε βαθμού, ειδικούς επιστήμονες, καθηγητές Α.Ε.ί 

και υπαλλήλους του Δημοσίου, με σκοπό τη σύνταξη 
μελετών, καθώς και την κατάρτιση προσχεδίων νόμων, 
προεδρικών διαταγμάτων ή υπουργικών αποφάσεων. 

Με την αρχική ή άλλη απόφαση του Ο.Κ.Χ.Ε. ρυθμίζεται 
και κάθε άλλη λεπτομέρεια σχετικά με τη λειτουργία 
κάθε επιτροπής ή ομάδας εργασίας, η δε αποζημίωση 
για τους προέδρους, τα μέλη και τους γραμματείς τους, 
η οποία μπορεί να ορίζεται κατά παρέκκλιση οποιοσ¬ 
δήποτε γενικής ή ειδικής διάταξης, καθορίζεται με κοινή 
απόφαση των Υπουργών Οικονομικών και Περιβάλλο¬ 
ντος Χωροταξίας και Δημόσιων Έργων, μετά από πρό¬ 
ταση του Ο.Κ.Χ.Ε.." 

4. Η νομοπαρασκευαστική επιτροπή, που αναφέρεται 
στην 13426/30.11.1994 απόφαση του Υπουργού Περι¬ 
βάλλοντος, Χωροταξίας και Δημόσιων Έργων, θεωρείται 
ότι έχει συσταθει και λειτουργήσει εγκύρως από το 
χρόνο έκδοσης της υπουργικής αυτής απόφασης. Η 
διάταξη του δεύτερου εδαφίου της παραγράφου 10 του 
άρθρου 2 του ν. 1647/1986, η οποία προστίθεται με 
την προηγούμενη παράγραφο, εφαρμόζεται και ως προς 
την παραπονω νομοπαρασκευαστική επιτροπή. 

5. Αντικαθίσταται η παράγραφος 8 του άρθρου 2 του 
ν. 1647/1986 "περί Οργανισμού Κτηματολογίου και Χαρ¬ 
τογραφήσεων Ελλάδος (Ο.Κ.Χ.Ε.) και άλλων σχετικών 
διατάξεων", ως εξής: 

8 Στον πρόεδρο, στον αντιπρόεδρο, οτο γραμματέα 
και στα μέλη του Διοικητικού Συμβουλίου, καθώς επίσης 
στον εισηγητή των εισαγόμενων προς συζήτηση ενώπιον 
του θεμάτων, καταβάλλεται αποζημίωση κατά συνεδρία¬ 
ση, το ύψος της οποίας καθορίζεται με κοινή απόφαση 
των Υπουργών Οικονομικών και Περιβάλλοντος, Χω¬ 
ροταξίας και Δημόσιων Έργων, μετά από πρόταση του 
Ο.Κ.Χ.Ε..· 

6. Στο τέλος της παραγράφου 2 του άρθρου 4 του 
ν. 1512/1985, όπως ισχύει ήδη, προστίθεται εδάφιο που 
έχει ως εξής: 

Τα συμβόλαια για σύσταση, μετάθεση, αλλοίωση ή 
κατάργηση εμπράγματων δικαιωμάτων αε ακίνητα του 
Δήμου Καλλιθέας της Νομαρχίας Πειραιά, τα οπαία 
ί.αταρτίοτηκαν από 8.11.1993 έως 31.12.1993, χωρίς να 
συντρέχουν οι προϋποθέσεις των προηγούμενων εδα¬ 
φίων της ίδιας παραγράφου, θεωρούνται έγκυρα εξυ- 
παρχής, εφόσον, μέσα σε δύο (2) μήνες από τη δη¬ 
μοσίευση της παρούσας διάταξης στην Εφημερίδα της 
Κυβερνήσεως, προσκομιστεί στον οικείο υποθηκοφύλα¬ 
κα, με φροντίδα των συμβολαιογράφων που συνέταξαν 
τα συμβόλαια αυτά, το απόσπασμα από τα κτηματο- 
γραφικά στοιχεία που τηρεί το οικείο Γραφείο Κτημα¬ 
τολογίου. - 

7. Η ένταξη στο Εθνικό Κτηματολόγιο των περιοχών 
που υπάγονται στον Κτηματολογικό Κανονισμό Δωδε¬ 
κάνησου και το Κτηματολογικό Γραφείο Πρωτευούοης 
ρυθμίζεται με προεδρικό διάταγμα, το οποίο εκδίδεται 
με πρόταση των Υπουργών Προεδρίας, Δικαιοσύνης και 
Περιβάλλοντος Χωροταξίας και Δημόσιων Έργων. Με 
το ίδιο διάταγμα ρυθμίζονται επίσης θέματα διοικητικά 
και υπηρετούντος προσωπικού, καθώς και κάθε άλλη 
σχετική λεπτομέρεια. 

Άρθρο 15 

1· Από τις πιστώσεις που προβλέπονται στην παρά¬ 
γραφο 1 του άρθρου 17 του ν. 1647/1986 (ΦΕΚ 141 
Α'), όπως αντικαταστάθηκε με το άρθρο 52 του ν. 
1832/1989 (ΦΕΚ 54 Α'). επιτρέπεται να καλύπτονται και 


οι δαπάνες για τις εκτός έδρας μετακινήσεις κοι οδοι¬ 
πορικά έξοδα για μεταβάσεις, στα Κράτη-μέλη της 
Ευρωπαϊκής Ενωσης, προσωπικού του Υπουργείου Πε¬ 
ριβάλλοντος, Χωροταξίας και Δημόσιων Έργων και της 
Γενικής Γραμματείας Δημόσιων Έργων, προς υποστή¬ 
ριξη θεμάτων και αιτημάτων των υπηρεσιών αυτών στα 
αρμόδια κοινοτικά όργανα. 

Από τις ίδιες πιστώσεις μπορεί επίσης να καλύπτονται, 
ειδικά για το Υπουργείο Περιβάλλοντος, Χωροταξίας 
και Δημόσιων Έργων και τη Γενική Γραμματεία Δημόσιων 
Εργων, και οι δαπάνες για εκτός έδρρς κίνηοη και 
οδοιπορικά έξοδα και του λοιπού μη τεχνικού προσω¬ 
πικού, καθώς επίσης και οι αμοιβές για υπερωριακή, 
νυκτερινή και εξαιρέσιμων ημερών εργασία του τεχνικού 
και λοιπού προσωπικού. 

2 α) Στη δεύτερη σειρά της παραγράφου 7 του 
άρθρου 6 του ν. 1418/1984, όπως αντικαταοτάθηκε με 
την παράγραφο 10 του άρθρου 2 του ν. 2229/1994 
(ΦΕΚ 138 Α}, μετά τις λέξεις "εκπονούμενης μελέτης" 
προστίθενται οι λέξεις "μετά την έγκρισή της* 
β) Στο τέλος της ανωτέρω παραγράφου 7 προστί¬ 
θενται τα κάτωθι: 

"Οι διατάξεις της παραγράφου αυτής δεν εφαρμόζο¬ 
νται προκειμένου για μελέτες πολεοδόυησης τοπογρα- 
ιρικές. κτημοτογραφικές. κράζεις εφαρμογής, γενικών 
πολεοδομικών σχεδίων, ζωνών οικιστικού ελέγχου, ρυθ¬ 
μιστικές και χωροταξικές και γενικά μελέτες οι οποίες 
δεν συνδέονται άμεσα με την εκτέλεση δημόσιων έρ¬ 
γων.· 

3. Στο τέλος της παραγράφου 4 του άρθρου Μονού 
του ν.δ/τος 2726/1953 (ΦΕΚ 325 Α ' προστίθεται εδάφιο 
που έχει ως εξής: 

"Σε περίπτωση άρνησης, δυστροπίας ή καθυστέρησης 
κατάθεσης των αμοιβών μελετών ή επιβλέψεων από 
τον εργοδότη μπορεί και το Τεχνικό Επιμελητήριο 
Ελλάδας να επιδιώξει δικαστικως την είσπραξη της 
οφειλώμενης σμοιβής, ύστερο απά οίτηση του ενδια¬ 
φερομένου μέλους του Τ.Ε.Ε ή της εταιρείας ε,κπο- 
νήσεως τεχνικών μελετών ή των εκάστοτε συνιατώμε- 
νων γραφείων ή συμπραττοντων γραφείων εκπόνησε ως 
τεχνικών μελετών, στην οποία θα προσδιορίζεται και 
το σύνολο της δικαιούμενης αμοιβής". 

4. α) Η περίπτωση α' της παραγράφου 5 του άρθρου 

7 του π.δ/τος της 27.11/14.12.1926 περί κωδικοποιή- 
σεως των περί συστάσεως Τ.Ε.Ε. κείμενων διατάξεων", 
όπως τροποποιήθηκε με το άρθρο 7 του ν. 1486/1984, 
αντικαθίσταται ως εξής: 

"α) εκλέγει από τα μέλη της για όλη τη θητεία της 
με μυστική ψηφοφορία τον Πρόεδρο, τον Α' αντιπρόεδρο 
το Β' αντιπρόεδρο, το Γ ενικό Γ ραμματέα και τον ανα¬ 
πληρωτή Γ ενικό Γ ραμματέα της αντιπροσωπείας, που 
αποτελούν το Προεδρείο της και" 
β) Κατά την πρώτη εφαρμογή των διατάξεων της 
προηγούμενης παραγράφου α) η αντιπροσωπεία του 
Τ.Ε.Ε. συγκαλείται σε ειδική συνεδρίαση μέσα σε δύο 
(2) μήνες από τη δημοσίευση του παρόντος νόμου στην 
Εφημερίδα της Κυβερνήσεως και εκλέγει για τη συ¬ 
μπλήρωση του προεδρείου της τον Β' αντιπρόεδρο και 
τον αναπληρωτή Γ ενικό Γ ραμματέα με τη διαδικασία 
της παραγράφου 5 του άρθρου 7 του ίδιου π.δ/τος της 
27.11/14.12.1926, όπως ισχύει, 
γ) Το πρώτο εδάφιο της παραγράφου 7 του άρθρου 

8 του ιδίου προεδρικού διατάγματος, όπως ισχύει, α¬ 
ντικαθίσταται ως εξής: 

Ή Διοικούσα Επιτροπή του Τ.Ε Ε. βρίσκεται σε απαρτίο 
όταν τα παρόντα μέλη αυτής, μεταξύ των οποίων < 

Πρόεδρος ή ο προεδρεύων αντιπρόεδρος, είναι περισ¬ 
σότερα από τα απόντα' 

δ) Το προτελευταίο εδάφιο της παραγράφου 2 του 
άρθρου 13 του ιδίου προεδρικού διατάγματος, όπως 
ισχύει, αντικαθίσταται ως εξής: 

Οι Διοικούσες Επιτροπές βρίσκονται σε απαρτία αν 
τα παρόντα μέλη είναι περισσότερα από τα απόντα'. 

5. α) Στο τέλος της παραγράφου 17 του άρθρου 5 
του ν. 2229/1994 (ΦΕΚ 138 Α) προστίθεται φράση που 
έχει ως εξής: 

'και της κράτησης που προβλέπεται από τις διατάξεις 
της παραγράφου 34 του άρθρου 27 του ν. 2168/1993 
(ΦΕΚ 137 Α )'. 

β) Η αληθινή έννοια των διατάξεων της παραγράφου 
35 του άρθρου 27 του ν. 2166/1993 είναι ότι σε αυτές 
δεν περιλαμβάνεται το αντίστοιχης ειδικότητας προ¬ 
σωπικό των εξαιρέσεων που προβλέπονται στις διατά¬ 
ξεις των περιπτώσεων γ', δ', ε', η', ια', ιβ', ιγ· και ιδ' 
της παραγράφου 2 του άρθρου 14 του ν 2190/1994, 
καθώς και το προσωπικό με σχέση εργασίας ιδιωτικού 
δικαίου ορισμένου χρόνου για κάλυψη παροδικών ανα¬ 
γκών. 

Άρθρο 16 

1. Στο άρθρο δέκατο του ν. 1955/1991 (ΦΕΚ 112 Α') 
προστίθεται η παράγραφος 6 που έχει ως εξής: 

'6. Μετά τη συντέλεση της απαλλοτρίωσης η Εταιρεία 
μπορεί να ζητήσει την απόδοση των ακινήτων, που α- 
παλλοτριώθηκαν, με τη διαδικασία των ασφαλιστικών 
μέτρων περί νομής των διατάξεων του άρθρου 733 και των 
παραγράφων 1, 2 και 5 του άρθρου 734 του Κ. Πολ Δ.. 
Στην περίπτωση αυτή δεν εφαρμόζονται οι διατάξεις 
των παραγράφων 3 και 4 του ανωτέρω άρθρου 734. Η 
συζήτηση για την απόδοση των ακινήτων προσδιορίζεται 
μέσα σε πέντε (5) εργάσιμες ημέρες από την υποβολή 
της αίτησης και η απόφαση εκδίδεται μέσα σε δέκα 
(10) ημέρες από τη συζήτηση της υπόθεσης. Αναβολή 
της συζήτησης επιτρέπεται μόνο μια φορά για ουσιώδη 
λογο. Νέα δικάσιμος προσδιορίζεται μέσα σε δέκα (10) 
ημέρες και σε αυτή κλητεύονται μόνο όσοι διάδικοι 
απούσιαζαν. Κλήτευση για τη νέα συζήτηση γίνεται πριν 
από 48 ώρες. 

Με την ίδια διαδικασία δύναται η Εταιρεία να ζητήσει 
την απόδοση των χώρων που πρόκειται να χρησιμο¬ 
ποιήσει προσωρινώς. σύμφωνα με πς παραγράφους 3, 
4 και 5 του παρόντος." 

2. Στο τέλος της παραγράφου 5 του άρθρου 16 του 
ν. 1418/1984 (ΦΕΚ 23 Α'), όπως αυτή συμπληρώθηκε 
με τις παραγράφους 9, 10 και 11 του άρθρου 4 του ν 
2229/1994 (ΦΕΚ 138 Α'), προστίθεται εδάφιο που έχει 
ως εξής: 

"Σε δημοπρασία δημόσιου έργου, που περιλαμβάνει 
περισσότερες από μία κατηγορίες και η εργοληπτική 
επιχείρηση καλύπτει την καλούμενη τάξη της κύριας 
κατηγορίας (κύρια θεωρείται η μεγαλύτερη σε προϋπο¬ 
λογισμό κατηγορία), δεν ιαχύουν τα κατώτατα όρια για 
τις άλλες κατηγορίες του έργου, εφόσον η επιχείρηση 
είναι εγγεγραμμένη σε αυτές τις κατηγορίες στην ίδια 
ή ανώτερη τάξη από την καλούμενη στη δημοπρασία". 

3. Στο τέλος του πρώτου εδαφίου της παραγράφου 

19 του άρθρου 5 του ν. 2229/1994 προστίθενται τα 
εξής: > ■ . 

"ή των οποίων η προκήρυξη της δημοπράτησης ή η 
ανάθεση γίνει από τον αρμόδιο φορέα, στον οποίο 
ανήκε το έργο, μέσα σε προθεσμία έξι (6) μηνών από 


τη σύσταση της εταιρείας". 

4. Στο τέλος του δεύτερου εδοφίου της παραγράφου 
1 του άρθρου 18 του ν. 2052/1992 (ΦΕΚ 94 Α'}, όπως 
αντικοταστάθηκε με την παράγραφο 10 του άρθρου 3 
του ν. 2242/1994 (ΦΕΚ 162 Α'), προστίθεται εδάφιο ως 
εξής: 

"Επίσης με την ίδια απόφαση του Υπουργού το ποσό 
αυτό διατίθεται για έργα ανάπλασης κοινόχρηστων χώ¬ 
ρων, για την απαλλοτρίωση ελεύθερων χώρων και τη 
μετατροπή τους σε χώρους πρασίνου, καθώς και την 
απόκτηση και αποκατάσταση διατηρητέων κτιρίων και 
τη διαμόρφωση των ελεύθερων χώρων τους με τη 
δημιουργία αστικού και περιαστικού πρασίνου στους 
Ο.Τ.Α., Ν.Π.Δ.Δ. και Ν.Π.Ι.Δ. μη κερδοσκοπικού χαρα¬ 
κτήρα". 

5. α) Μόνιμοι υπάλληλοι του Ινστιτούτου Τεχνικής 
Σεισμολογίας και Αντισεισμικών Κατασκευών (Ι.Τ.Σ.Α.Κ.), 
οι οποίοι κατά τη δημοσίευση του νόμου αυτού υπη¬ 
ρετούν σε οργανικές θέσεις του Ινστιτούτου των κλάδων 
ΠΕ Πολιτικών Μηχανικών κοκ ΠΕ Σειομολόγων (προ¬ 
σωρινός κλάδος) και έχουν αποκτήσει ή θα αποκτήσουν 
διδακτορικό δίπλωμα εντός πενταετίας από τη δημο¬ 
σίευση του παρόντος, μπορούν να εντάσσονται σε 
θέσεις Μόνιμου Ερευνητικού Προοοιπικού (Μ Ε.Π.) και 
σε βαθμίδα ανάλογη με τα οριζόμενα από τις διατάξεις 
των παραγράφων 3, 4, 5, 6 και 7 του άρθρου 11 του 
π.δ/τος 77/1989 (ΦΕΚ 35 Α') προσόντα. 

β) Οι παραπάνω υποψήφιοι κρίνονται για τις θέσεις 
αυτές, σύμφωνα με τις διατάξεις του άρθρου 11 του 
π.δ/τος 77/1989, ύστερα από αίτησή τους, που υπο¬ 
βάλλεται στο Διοικητικό Συμβούλιο του Ι.Τ.Σ.Α.Κ., μέσα 
οε αποκλειστική προθεσμία είκοσι τεσσάρων (24) μηνών 
από τη δημοσίευση του παρόντος ή από την ημερομηνία 
απόκτησης του διδακτορικού διπλώματος. 

γ) Για την προαγωγή του προσωπικού αυτού σε 
ανώτερη βαθμίδα τηρείται η διαδικασία του άρθρου 11 
του π.δ/χος 77/1989. 

6. Στο τέλος της παραγράφου 4 του άρθρου 8 του 
ν 679/1977, που προστέθηκε με την παράγραφο 3 του 
άρθρου 5 του ν. 2229/1994, προστίθενται εδάφια που 
έχουν ως εξής: 

"Με κοινές αποφάσεις των Υπουργών Προεδρίας της 
Κυβέρνησης, Εθνικής Οικονομίας, Περιβάλλοντος, Χω¬ 
ροταξίας και Δημόσιων Έργων και του κατά περίπτωση 
αρμόδιου Υπουργού μπορεί να εφαρμόζονται ανάλογα 
οι διατάξεις των πρώτων τεσσάρων εδαφίων της πα¬ 
ραγράφου αυτής για πρόσληψη τεχνικού προσωπικού, 
και για κάθε έργο εθνικού ή διανομαρχιακού επιπέδου 
(εκτός έργων ΕΥΔΕ), που περιλαμβάνεται σε κοινοτικό 
πρόγραμμα και εκτελείται από το Δημόσιο ή τους φορείς 
του δημόσιου τομέα. Με τις αυτές αποφάσεις ρυθμί¬ 
ζονται και όλα τα σχετικά θέματα. Οι σχετικές δαπάνες 
βαρύνουν τις πιστώσεις του έργου και δεν μπορούν να 
υπερβαίνουν το ποσοστό ένα τοις εκατό (1%) για ποσό 
προϋπολογισμού έργου μέχρι ένα και μισό δισεκατομ¬ 
μύριο και για πέραν του ποσού αυτού ποσοστό 0,5%." 

Άρθρο 17 

1. Α) Εντός των ορίων της περιοχής που χαρακτη¬ 
ρίζεται ως ΒΙΠΑ με την 85766/6244/16.9.1993 απόφαση 
των Υπουργών Γεωργίας και Περιβάλλοντος, Χωροτα¬ 
ξίας και Δημόσιων Εργων "Έγκριση ΓΠΣ του οικισμού 
Λαυρίου του Δήμου Λαυρεωτικής (Ν. Αττικής)" (ΦΕΚ 
1260 Δ') ορίζεται κατώτατο όριο κατάτμησης τέσσερις 
χιλιάδες (4.000) τ μ.. 

Το παραπάνω όριο κατάτμησης ισχύει μόνο για γήπεδα 
που υφίοταντο νομίμως την 7η ίουλίου 1983, ημερομηνία 
δημοσίευσης του από 7,7.1983 π.δ/τος "Καθορισμός 
Ζώνης Οικιστικού Ελέγχου και κατωτάτου ορίου κατά¬ 
τμησης σε ολόκληρη την εκτός σχεδίου και εκτός ορίων 
οικισμών προυφισ ταμένων του 1923 περιοχή του Ν. 
Αττικής' (ΦΕΚ 284 Δ'). 

Β) α. Επιτρέπεται η ίδρυση, εγκατάσταση, επέκταση, 
εκσυγχρονισμός και μετεγκατάσταση βιομηχανιών, βιο¬ 
τεχνιών και αποθηκών μέσης και χαμηλής όχλησης 
εντός των ορίων της παραπάνω περιοχής ΒΙΠΑ, καθώς 
και σε γήπεδα εντός των ορίων του ΓΠΣ, στα οποία 
έχουν ανεγερθεί κτίρια για βιομηχανική και βιοτεχνική 
χρήση, εφόσον αυτό προκύπτει από την οικοδομική 
άδεια βάσει της οποίας ανεγέρθηκαν. 

β, ι. Οι παραπάνω ρυθμίσεις καλύπτουν τις ήδη επι¬ 
τρεπόμενες από το π.δ. 84/1984 δραστηριότητες, όπως 
και τις δραστηριότητες μέσης και χαμηλής όχλησης 
που δεν περιλαμβάνονται στον πίνακα της παραγράφου 
2 του άρθρου 2 του προεδρικού διατάγματος συτού. 

ιι. Η εγκατάσταση και λειτουργία, η επέκταση, ο 
εκσυγχρονισμός και η μετεγκατάσταση των παραπάνω 
δραστηριοτήτων μέσης και χαμηλής όχλησης μπορούν 
να εγκρίνονται κατά παρέκκλιση των σχετικών διατάξεων 
των άρθρων 3, 4, 5 και 6 του παραπάνω π.δ/τος 84/1984. 

ιιι. Οι παραπάνω μονάδες αδειοδοτούνται σύμφωνα 
με το ιαχύον νομικό πλαίσιο που αναφέρεται στην προ¬ 
στασία του περιβάλλοντος, τη δημόσια υγεία και την 
ασφάλεια των εργαζομένων. 

Γ) Για την έγκριση περιβαλλοντικών ορών των έργων 
και δραστηριοτήτων του άρθρου 2 του παρόντος, σύμ¬ 
φωνα με πς διατάξεις της Κ.Υ.Α. 69269/5387/1990, 
απαιτείται και η σύμφωνη γνώμη του Δήμου Λαυρίου 
εντός προθεσμίας ενός (1) μηνάς από την ημερομηνία 
παραλαβής από το Δήμο του αντιγράφου της μελέτης 
περιβαλλοντικών επιπτώσεων ή των στοιχείων του πί¬ 
νακα 3 του άρθρου 16 της παραπάνω Κ.Υ.Α., τα οποία 
ατιοστέλλονται από τις αρμόδιες υπηρεσίες. 

2.α. Η παράγραφος 3 του άρθρου 7 του ν. 2244/1994 
(ΦΕΚ 168 Α') αντικαθίσταται ως εξής. 

"Με αποφάσεις του Υπουργού Βιομηχανίας, Ενέργειας 
και Τεχνολογίας ορίζονται επιτροπές αποτελούμενες 
από υπαλλήλους του Υπουργείου Βιομηχανίας. Ενέρ ¬ 
γειες και Τεχνολογίας και του ευρύτερου δημόοιου 
τομέα, όπως αυτός ορίζεται στην προηγούμενη παρά¬ 
γραφο, που ελέγχουν την οικονομική διαχείριση και την 
πραγματοποίηση του σκοπού για τον οποίο χρηματο¬ 
δοτούνται οι μελέτες, τα έργα και τα προγράμματα της 
παραγράφου 1. Με τις αποφάσεις αυτές μπορεί να 
εξειδικεύεται το έργο των επιτροπών." 

β. Η παράγραφος 4 του άρθρου 7 του ν. 2244/1994 
(ΦΕΚ 168 Α'). όπως συμπληρώθηκε με το άρθρο 17 
του ν. 2289/1995 (ΦΕΚ 27 Α'), αντικαθίσταται ως εξής: 

"4, α) Με προεδρικά διατάγματα, που εκδίδονται με 
πρόταση του Υπουργού Βιομηχανίας, Ενέργειας και 
Τενχολογίας, ρυθμίζονται θέματα, όροι και διαδικασίες 
αναφορικά: αα) με την εφαρμογή και τη διαχείριση 
προγραμμάτων του Υπουργείου Βιομηχανίας, Ενέργειας 
και Τεχνολογίας ή τμημάτων τους, ββ) με την ανάθεση 
της εκτέλεσης και τη χρηματοδότηση έργων, μελετών 
και υπηρεσιών, που προβλέπονται στα ανωτέρω προ¬ 
γράμματα ή τμήματά τους ή απαιτούνται για την υπο- 
στήριξή τους και γγ) με την ένταξη έργων του δημόσιου 
και του ιδιωτικού τομέα στα ανωτέρω προγράμματα ή 
τμήματά τους και τη χρηματοδότησή τους. 


Στα διατάγματα αυτά είναι δυνατόν να ορίζεται ότι 
οι προϋποθέσεις συμμετοχής, τα κριτήρια επιλογής και 
ο τρόπος εφαρμογής τους ρυθμίζονται στην προκήρυξη, 
όπου αυτή απαιτείται, 

β) Με αποφάσεις του Υπουργού Βιομηχανίας, Ενέρ¬ 
γειας και Τεχνολογίας ορίζονται επιτροπές αποτελού 
μενες από υπαλλήλους του Υπουργείου Βιομηχανίας, 
Ενέργειας και Τεχνολογίας και του ευρύτερου δημόσιου 
τομέα, όπως αυτός ορίζεται στην παράγραφο 2, που 
παρακολουθούν την υλοποίηση των προγραμμάτων, έρ¬ 
γων, μελετών και υπηρεσιών του προηγούμενου εδαφίου. 
Εάν οι ανωτέρω χρηματοδοτούνται μέσω των ειδικών 
λογαριασμών της παραγράφου 1, οι επιτροπές ασκούν 
και τις αρμοδιότητες των προβλεπόμενων στην παρά¬ 
γραφο 3 επιτροπών 

γ) Οι διατάξεις του άρθρου 4 του ν. 1960/1991 (ΦΕΚ 
123 Α') εφαρμόζονται αναλογικά ως προς τα προγράμ¬ 
ματα του Υπουργείου Βιομηχανίας, Ενέργειας και Τε¬ 
χνολογίας. Τα προεδρικά διαταγμοτα των παραγράφων 
1 και 2 τοι. ανωτέρω άρθρου εκδίδονται με πρόταση 
του Υπουργού βιομηχανίας, Ενέργειας και Τεχνολογίας 
και οι αποφάσεις της παραγράφου 3 από τους Υπουρ¬ 
γούς Οικονομικών και Βιομηχανίας, Ενέργειας και Τε¬ 
χνολογίας' 

Άρθρο 18 

1. Επιτρέπεται η ταξινόμηση ως επιβατηγών δημόσιας 
ΧΡήσης για τις περιοχές Αθηνών-Πειραιώς και Περι¬ 
χώρων και Θεσσαλονίκης, όπως αυτές καθορίζονται με 
το άρθρο 1 του ν. 1437/1984, μεταχειρισμένων εκ 
κατασκευής αντιρρυτιοντικής τεχνολογίας βενζινοκίνη¬ 
των και πε τρέλα ι ο κ ινη τω ν αυτοκινήτων, τα οποία έχουν 
κατασκευασθεί τρν τελευταία προ του έτους κατάθεσης 
του σχετικού παραστατικού εισαγωγής ή της Ειδικής 
Δήλωσης, διετία, έχουν ταξινομηθεί σε χώρα της Ευ¬ 
ρωπαϊκής Ένωσης και πληρούν τους όρους και τις 
προϋποθέσεις της Κ.Υ.Α. 28433/2448/1992 (ΦΕΚ 542 
Β) ή της Κ.Υ.Α. 33976/3189/1993 (ΦΕΚ 822 Β). 

2 Τα οχήματα της παραπάνω παραγράφου 1 απαλ¬ 
λάσσονται από τον Ειδικό Φόρο Κατανάλωσης του 
άρθρου 1 του ν. 363/1976 (ΦΕΚ 152 Α') και του άρθρου 
4 του ν. 1108/1960 (ΦΕΚ 304 Α'), όπως ισχύουν, κατά 
ποσοστο 90% ή 80% αντίστοιχα, αν έχουν κατα¬ 
σκευαστεί ένα (1) ή δύο (2) έτη προ του έτους κατάθεσης 
του σχετικού παραστατικού εισαγωγής ή της Ειδικής 
Δήλωσης. 

Οι διατάξεις του άρθρου 41 του ν 1882/1990 (ΦΕΚ 
43 Α') εφαρμόζονται ανάλογα και για τα αυτοκίνητα του 
παρόντος άρθρου 

3. Με κοινή απόφαση των Υπουργών Οικονομικών, 
Περιβάλλοντος, Χωροταξίας και Δημόσιων Έργων και 
Μεταφορών και Επικοινωνιών καθορίζεται η διαδικασία 
και τα απαιτούμενα δικαιολογητικά για το χαρακτηρισμό 
μεταχειρισμένου αυτοκινήτου ως αντιρρυπαντικής τε¬ 
χνολογίας και την πιστοποίηση του έτους κατασκευής, 
καθώς και κάθε άλλη λεπτομέρεια εφαρμογής του πα¬ 
ρόντος άρθρου. 

Άρθρο 19 

Τα άρθρα 20 και 21 του νόμου "Προσαρμογή νομο¬ 
θεσίας αρμοδιότητας Υπουργείου Εσωτερικών στις δια¬ 
τάξεις για τη Νομαρχιακή Αυτοδιοίκηση και άλλες δια¬ 
τάξεις" καταργούνται από τότε που ίσχυσαν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρα 20 
Έναρξη ισχύος 

Ο παρών νόμος αρχίζει να ισχύει από τη δημοσίευσή τοι» 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κρότους. 

Αθήνα, 15 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Λ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

1. ΠΟΤΤΑΚΗΣ 

ΕΞΩΤΕΡΙΚΩΝ 

Κ. ΠΑΠΟΥΛΙ ΑΣ 

ΕΣΩΤΕΡΚΩΝ 

Κ. ΣΚΑΝΔΑΛΙΔΗΣ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΓΕΩΡΓΙΑΣ 

Γ. ΜΟΡΑΪΓΗΣ 

ΔΙΚΑΙΟΣΥΝΗΣ 

Α. ΠΕΠΟΝΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΟΝ 

Κ. ΛΑΛΙΟΤΗΣ 

ΒΙΟΜΗΧΛΜΛΣ, ΕΝΕΡΓΕΙΑΣ ΚΑΙ 

ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Κ. ΣΗΜΙΤΗΣ 

ΜΕΤΑΦΟΡΩΝ ΚΑΙ 

ΕΠΚΟΙΝΩΝΙΟΝ 

Α. ΤΖΟΥΡΑΣ 

ΑΝΑΠΛ. ΠΕΡΙΒ^ΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Κ. ΓΕΙΤΟΝΑΣ 

ΑΝΑΠΛ. ΒΙΟΜΗΧΑΝΙΑΣ. ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ 

X. ΡΟΚΟΦΥΛΛΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 15 Ιουνίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





